Maksulliset palvelut ovat tällä hetkellä maksutta käytössä. Osa Lapin kunnista ei vaadi yrityksiä maksamaan nuorille tes:in mukaista palkkaa
Nyt se on varmaa: nimet ovat paperissa. 15-vuotias Milla Herva pääsee kesällä kahdeksi viikoksi hoitamaan lapsia ja tekemään muitakin kotitöitä rovaniemeläiseen perheeseen. - Oli ollut vähän huoli kesätöistä. Nyt tuntuu tosi hyvältä, Herva sanoo helpottuneena. Hän, kuten moni muukin nuori, sai töitä Rovaniemen kaupungin myöntämän kesätyösetelin avulla.
Rovaniemen kaupunki edellyttää kesätyösetelistä hyötyviä työnantajia maksamaan nuorille työehtosopimuksen mukaista palkkaa. Nuorelle halutaan varmistaa turvallinen ja positiivinen kokemus palkkatyöstä.
- Jos työnantaja haluaa saada kaupungin tukea, silloin täytyy noudattaa sääntöjä, työsuunnittelija Minna Mölläri toteaa.
Kaikissa kunnissa tilanne ei ole sama. Esimerkiksi Keminmaassa ja Posiolla tes:in mukaista palkkaa ei edellytetä työnantajilta, joita kunta tukee. Työnantajien pelätään kaikkoavan.
Lue lisää maanantain Lapin Kansasta.